Bee Gees-sanger verloor stryd teen kankerFoto: Facebook Gibb (62) se gesin het in ŉ verklaring die aankondiging gemaak. Gibb was verlede maand vir sowat ŉ week lank in ŉ koma nadat hy sy bewussyn verloor het. Hy is in ŉ hospitaal in Londen opgeneem waar hy vir longontsteking en kolon- en lewerkanker behandel is. Robin, Barry en Maurice Gibb het hul loopbaan in die 60’s begin maar dit was die treffer Saturday Night Fever in 1977 wat die Bee Gees internasionaal bekend gemaak het. Hul jongste broer, Andy, is in 1988 oorlede kort na sy 30ste verjaarsdag. Maurice is in 2003 in die ouderdom van 53 oorlede. Robin word oorleef deur sy tweede vrou, vier kinders, sy broer Barry en suster Lesley Evans.